Fédération luxembourgeoise des activités et sports sub-aquatiques

Fédération luxembourgeoisedes activités et sports sub-aquatiques150px Grënnung:  29. September 1972 COSL Affiliatioun: 26. Januar 1974 CMAS Affiliatioun:  7. Mäerz 1974 President:  Raymond Adam Veräiner:  18 (2020) Lizenzen:  750 (2020) Agreéiert Moniteuren:  65 (2022)Agreéiert Moniteuren, Gekuckt de(n) 19. Januar 2022.
D'Fédération luxembourgeoise des activités et sports sub-aquatiques, ofgekierzt FLASSA, ass de Lëtzebuerger Verband vun den Ënnerwaasseraktivitéiten, besonnesch dem Dauchsport, awer och der Apnée an dem Ënnerwaasserrugby. D'Federatioun, déi als A.s.b.l. constituéiert assD'FLASSA huet am Registre de Commerce et des Sociétés d'Nummer F1010, regroupéiert 18 Clibb., déi am Joer 2020 zesummen eng ronn 750 lizenzéiert Memberen haten.

 Geschicht 
D'Geschicht vum Dauchen zu Lëtzebuerg geet zeréck op den Uewersauer Stauséi, deen d'Resultat vum Bau vum Barrage Esch-Sauer ass, deen am Joer 1957 fäerdeg gouf. Deemools sinn déi éischt Daucher do ënner Waasser gaangen, nodeems si schonn am Ausland gedaucht warenAuf der Suche nach einer versunkenen Stadt, Entdeckungsfahr nach Griechenland, Jean-Pierre Friedrich, Revue, Lëtzebuerger Illustréiert, 9. Februar 1963. Am Joer 1963 koum et zur Grënnung vum éischten Dauchclub am Land, dem Sub Aqua Club Lëtzebuerg, gefollegt vun der ERA Esch am Joer 1970, dem Sub Aqua Sport Dudelange 1972, dem Sub Aqua Sport Wiltz, dem Sub Aqua Club Esch, dem Dauphin Ettelbrück an dem Cercle Nautique Pétange. Déi puer Moniteuren, déi et gouf, hate sech a Frankräich forméiert an déi éischt Breveten, déi ausgestallt goufen, ware franséischer. D'Clubaktivitéiten hunn haaptsächlech ronderëm d'Dauche gedréint, mä et ass och mat de Flosse geschwomme ginn. De Stater Club SACL hat éischtklasseg Schwëmmer, déi sech national an international konnte weise loossen, an hunn zum Beispill op de Boucles de la Marne oder op der Descente de la Seine deelgeholl. Jorelaang gouf zu Lëtzebuerg de Mille Marin (1.852 m) geschwommen. D'Schwëmmer vum Cercle Nautique Pétange waren 1982 op der Weltmeeschterschaft vum Flosseschwammen zu Moskau derbäi. Bis haut nach, organiséiert de Sub Aqua Sport Dudelange all Joer de Challenge Hartmann mat Epreuve mat Flosseschwammen a mat Dauchausrëschtung. Och sinn an den éischte Jore Concoursen am Orientéierungsdauchen organiséiert ginn. Am Ausland ass u Concourse vun Ënnerwaasserfësche matgemaach ginn.

Op Initiative vum Commissaire du Gouvernement à l'Education Physique et aux Sports, dem Camille Polfer, an dem Guy Le Gloan war den 29. September 1972, d'Seance Constitutive vun der FLASSA um Institut National des Sports mat Vertrieder vum Sub Aqua Club Luxembourg an der ERA Esch. D'Statute vun der FLASSA, datéiert op den 29 September 1972, si vum Guy Le Gloan, Raymond Fischbach, Paul Beiler, Romain Hornick, Richard Brandenburger an Eugène Schnell ënnerzeechent, a goufen op der éischter Assemblée Générale Constituante, den 29. Januar 1973 ugeholl. Nodeems och nach aner Daucher sech a Frankräich als Moniteur ausbilde gelooss haten, konnt dunn d'FLASSA zanter 1973 hir eege Breveten ausstellen.

Iwwert d'Joren ass d'FLASSA gewuess an d'Zuel vun de Clibb an hire Memberen ass an d'Luucht gaangen.

 Struktur 
De Verband besteet aus verschidden Organer dorënner e Conseil d'Administration, e Comité Technique, a verschidde Kommissiounen , z. B. d'Commission Médicale.

 Presidenten 
+NummJorenRomain Hornick1972 - 1973Raymond Fischbach1973 -Richard BrandenburgerErny WelterLucien AllardRoland Disiviscour1996 - 2001Fred Wadlé2001 - 2005Jean Daleiden2005 - 2009Johny Polfer (Interim)2009 - 2010Remy Mousel2010 - 2018Raymond Adam2018 - 11/2022Pascal Mantz11/2022 - 05/2023Carole Georges05/2023 - haut

 Aktivitéiten 
An Zesummenaarbecht mat der École nationale de l'éducation physique et des sports (ENEPS) organiséiert de Comité Technique d'Formatioun vun de Formateuren, déi sech iwwer verschidden Niveauen opdeelen:

 Formatioun Kid's Coach - Plongée Subaquatique (LUXQF1)
 FLASSA M1 – Moniteur CMAS 1 Stär - Basisformatioun (LUXQF3)
 FLASSA M2 – Moniteur CMAS 2 Stären - Mëttelst Formatioun (LUXQF4)
 FLASSA M3 – Moniteur CMAS 3 Stären - Iewescht Formatioun (LUXQF5)

All dës Formatioune stinn am Aklang mat dem neie Groussherzogleche Reglement vum 20. Mee 2021 iwwer d'Sportsaktivitéiten.

Déi praktesch Deeler vun de Formatioune ginn op verschiddene Plazen am Waasser ofgehalen, sou zum Beispill am Centre Aquatique vun der Coque, an der Base Nautique zu Lëlz an am CREPS Provence-Alpes-Côte d'Azur zu Antibes a Frankräich.

D'FLASSA stellt follgend Dauchbreveten aus:

 P1 - Daucher CMAS *
 P2 - Daucher CMAS **
 P3 - Daucher CMAS ***

D'FLASSA bitt och nach dës Spezialisatiounsbreveten un:
+Spezialisatioune fir DaucherSpezialisatioune fir MoniteurenN1 - CMAS Nitrox DaucherN3 - CMAS Nitrox InstructorN2 - CMAS Avancéierten Nitrox DaucherN4 - CMAS Advanced Nitrox InstructorB1 - CMAS Nitrox Gas Blender DaucherB2 - CMAS Nitrox Gas Blender InstructorR1 - CMAS Semi-Closed Circuit Rebreather DiverR2 - CMAS Semi-Closed Circuit Rebreather InstructorR3 - CMAS Closed Circuit Rebreather DiverS2 - CMAS Sidemount InstructorS1 - CMAS Sidemount DiverE2 - CMAS Children Diver InstructorE1 - CMAS Assistent am KannerdauchenE3 - CMAS Children Diving Training InstructorD1 - CMAS Dréche-Kostüm-DaucherD2 - CMAS Dry Diving Suit InstructorL1 - CMAS Special Needs Diver – Level 1L2 - CMAS Special Needs Diver – Level 2L3 - CMAS Special Needs Diver – BuddyL4  - CMAS Special Needs Diving - AssistantL5 - CMAS Special Needs Diving Instructor
Fir Kanner tëschent 8 a 14 Joer gëtt et dës Breveten:

 J1 - Junior 1 - CMAS Delfin Bronze
 J2 - Junior 2 - CMAS Delfin Sëlwer
 J3 - Junior 3 - CMAS Delfin Gold

 Clibb 

 Aktiv Clibb 
+Numm vum ClubGrënnungsjoerLinkAthena Divers2014athenadivers.luAmicale Sportive des Cheminots Plongeurs Amicale du Groupe de Sauvetage Aquatique1997tauchen.luCercle de Plongée de la Police Grand-DucaleCercle de Plongée Octopus Diekirch  octopus.luCercle Nautique de la Commune de Pétange  1980cnp.luClub Européen de plongée à Luxembourg,ass och an der FFESSM affiliéiert1972clubcep.euEIB Diving Club2020ERA Plongée1970era-plongee.luLuxembourg Freedivers2021luxembourg-freedivers.luPlongeurs Differdange1985pld.luStauDivers Stroossenstaudivers.luSub Aqua Club Esch-sur-Alzette1976sace.luSub Aqua Club Luxembourg1963sacl.luSub-Aqua Club Rédange/Attert1989subaqua-redange.luSub Aqua Club Wiltz1976sacw.orgSub-Aqua Sport Dudelange1972sasd.luUnderwater Rugby2014uwr.lu

 Deemoleg Clibb 
+Numm vum ClubGrënnungsjoerLinkCalypso ClubClub de plongée Captain NemoDexia DiversFun Divers2007Hämelmaous Divers Echternachhaemelmaousdivers.comLucius Divers (Amicale des plongeurs du LTML)2005Nauti Star SARL - AquasportsSwimming Club le Dauphin Ettelbruckscde.lu

 Affiliatiounen 
D'FLASSA ass bei verschiddenen nationalen an internationalen Organisatiounen affiliéiert:

 de Comité Olympique et Sportif Luxembourgeois (COSL)
 d'Confédération Mondiale des Activités Subaquatiques (CMAS)
 d'CMAS Europa

 Partnerschaften 
D'FLASSA huet eng Partnerschaft mat:
 der franséischer Associatioun Longitude 181 La Voix de l'Océan fir de Schutz vun den Ozeaner duerch Recherche, Bildung an Zesummenaarbecht
 der lëtzebuergescher Associatioun Odyssea fir Mieresbiologie an Ozeanologie

 Kuckt och 

 Waassersport

 Um Spaweck 
 flassa.lu
École nationale de l'éducation physique et des sports
Base Nautique Lultzhausen
CREPS Provence-Alpes-Côte d'Azur

Kategorie:Lëtzebuergesch Sportsfederatiounen
Kategorie:Waassersport
Kategorie:Associatiounen a Fondatiounen ouni Gewënnzweck